open-index/open-wikipedia-markdown huggingface dataset:
Albin Stratus

**Albin Stratus** er en type kjølbåt, det vil si mindre seilbåt med kjøl, som ble konstruert i 1978 av den kjente svenske seilbåt&shy;konstruktøren Peter Norlin. 

## Historie
Peter Norlin tegnet båten etter IOR-regelen, men ville ikke låse seg til noe klassifisering som ¾ tonn og i stedet skape en pen og rask båt som IOR-regelen gir rom for. Stratusen var Albins forsøk på å etablere seg i luksusklassen med den – for perioden – store båten på 35 fot. Stratusen ble også produsert på lisens i Korea. Disse båtene er bygget i lavere kvalitet.

## Konstruksjon
Båten er bygget i sandwichlaminat med glassfiber og Divinycell som distansemateriale i både skrog og dekk. Riggen er Bermuda 7/8 brøkdels slupp der masten står på kjølen. I tverrskips retning er masten støttet av enkle undervant og overvant som går over ett par vinklete salingshorn. Alle vant er i rod. Det er finnekjøl i bly og roret betjenes med ratt. Motoren er plassert midtskips i salongbordet.

## Dekk og cockpit
Dekket ble på de tidlige båtene belagt med teak, men fra 1981 ble det bare brukt teak i cockpiten og innredningen. Dekket er stort, da overbygget er relativ kort, og ryddig da alle fall og trimliner er ført tilbake til cockpiten. Her finnes det også stort ratt og langsgående benker.

## Innredning
Innredningen er moderne for perioden med langsgående bysse på babord og toalett på motsatte side, og navigasjonsbordet er montert på toalettets fremskott. I akterkøyen finnes en smal dobbeltkøye på styrbord og en enkeltkøye på motsatte side. Forut for byssen finnes en romslig salong med langsgående benker og et uvanlig stort salongbord som rommer motoren. Lengre forut finnes garderobeskap og en dobbeltkøye i forpiggen. Innredningen er bygget i teak oppå en basisinnredning i glassfiber. Dørken er også i teak.

## Se også
* Albin Vega
* Albin Viggen
* Albin Ballad
* Albin Express

## Referanser


## Eksterne lenker
* Oversikt over alle Albin seilbåter 1968 – 1991.
Bakau

**Bakau** er en by i Gambia. Den ligger ved atlanterhavskysten, vest for Banjul. Bakau er kjent for sine botaniske hager, krokodillezooen Kachikali og for strendene ved Cape Point. 

## Personer fra Bakau
Den norsk-gambiske sprinteren Jaysuma Saidy Ndure er fra Bakau.
Bush Hill Park

**Bush Hill Park** er et område i bydelen Enfield i London som er lokalisert rundt 0,8 km sørøst for Enfield Town og umiddelbart i vest til sidejernbanen fra Edmonton Green til Enfield Town som utgjør en grense mellom de historiske sognene Enfield og Edmonton. Mye av distriktet er en planlagt forstad utpekt for bevaringsområde i 1986. Av politisk årsak er lokaliteten lagt innenfor parlamentsvalgkretsen til Edmonton.

## Historie
På kart fra 1801 og 1803 var området nesten helt uten bebyggelse. Det lå ingen hus langs Lincoln Road. Bare i den sørlige utkanten av området fant man en liten husklynge, landsbyen Bury Street. I andre halvdel av 1800-tallet begynte man å bygge der. De første bolighusene ble lagt ut for salg i 1878. I 1880-årene skjøt utviklingen fart etter at Bush Hill Park stasjon ble åpnet. Det ble i løpet av de første årene av 1900-tallet bygget både skoler og kirker, og byggingen fortsatte uten avbrudd gjennom den første verdenskrig. I løpet av 1920-årene var det meste av området bebygd. Under den andre verdenskrig ble en del hus ødelagt av bombing. Tomrommene ble raskt fylt etter krigens slutt.

## Referanser


## Eksterne lenker
* Bush Hill Park &ndash; A History, *Enfield Council*
Jason Kay

**Jason «Jay» Luís Kay** (født **Jason Luís Cheetham** 30. desember 1969) er en engelsk vokalist og låtskriver i det britiske popfunkbandet Jamiroquai som spilte på Nobels fredspriskonsert i 2010. Han har vært med siden starten i 1992 og ble i 1996 karakterisert av norske anmeldere som å «ha en stemmeprakt nær opp mot Stevie Wonder».

Kay er velkjent for sine hodeplagg. 

Han er også en anerkjent bilsamler.  I 2012 solgte han en Maserati A6G/54 av frua for rundt 10 millioner kroner. Ifølge *[[Aftenposten]]* har Kay mistet førerkortet minst to ganger.


1955 Maserati A6G 54 - Flickr - edvvc.jpg | Kays Maserati A6G/54 på Goodwood i 2011
Jay Kay LaFerrari at Goodwood 2014 001.jpg | Kay rygger sin LaFerrari i 2014


## Referanser


## Eksterne lenker
* 
* 
* 
*
Atuarfik Anders Nielsen

**Atuarfik Anders Nielsen** er den eneste skolen i bygda Alluitsup Paa (Sydprøven), som ligger i Nanortalik kommune syd i Grønland.

Skolen har 11 skoletrinn, og hadde 50 elever i skoleåret 2006/07. I tilknytning til skolen er det en liten idrettshall, og skolen har egen barnetannlege. På grunn av sin størrelse har skolen egen skoleinspektør. 

Bygda har totalt 374 innbyggere.
Enfield Chase

**Enfield Chase** er et område i bydelen Enfield i nordlige London. Det var tidligere et skogområde, og ble brukt som en kongelig jaktpark. Mens det ikke lenger offisielt er et «sted», holder Den engelske kirke kirkesognet St. Mary Magdalene i Enfield Chase offisielt som en tittel

## Historie
Stedsnavnet Enfield Chase ble første gang dokumenter i 1325 som *Enefeld Chacee*; som *chace of Enefelde* i 1373, fra det mellomengelske ordet *chace*, «jakt», mens *a chase* har betydningen «eiendom benyttet for avl og jakt på ville dyr.»

Under Henrik II var sognet Edmonton og nabosognene for det meste dekket av skog. Denne skogen strakk seg fra City of London og omkring nitten km nordover. Enfield Chase var en del av den, og var eid av borgerne i London. 

Innen 1154 hadde området blitt en kongelig jaktpark, en *chase*. Først i begynnelsen av 1300-tallet fikk den navnet Enfield Chase. I flere århundrer tilhørte området første slekten de Mandeville og senere slekten de Bohun, mens eierne av herregårdene i Edmonton og Enfield krevde bruksrett. 

I 1777 ble det vedtatt en lov som avskaffet statusen som kongelig jaktområde. Enfield Chase dekket på det tidspunktet 34 km². Området ble delt opp mellom en rekke jordeiere, blant annet kongen, de lokale godseierne og flere sogn. 

Det meste av skogen er nå borte, men det har blitt plantet en del nye trær i Enfield Chase. 

## Referanser


## Litteratur
* Delvin. S. (1988): *A History of Winchmore Hill*. Hyperion Press, ISBN 0-7212-0800-2.
* Newby, Herbert W. (1949): *Old Southgate*. T. Grove.
Fiat 125

**Fiat 125** er en Italiensk produsert Fiat som ble Lansert i 1967. Den var litt større en Fiat 124 (som senere ble produsert som Lada frem til 2012) Fiat 125 var en erstatning for den populære Fiat 1500 og ble produsert fram til 1972, da Fiat 131 ble introdusert som 1973 modell. 

Fiat 125 ble senere lisensprodusert I Polen som Polski-Fiat 125p (p for Polen). De hadde svakere motor og runde hovedlys i stedet for de doble firkantede på italienskproduserte biler. 

## Eksterne lenker
* Bilde av Fiat 125
Federal Open Market Committee

**Federal Open Market Committee** (**FMOC**) er en komité i det amerikanske sentralbanksystemet Federal Reserve System. Den har ansvaret for å utforme og gjennomføre pengepolitikken i USA gjennom blant annet handel med statsobligasjoner og fastsette federal funds rate (renten som forretningsbanker må betale for lån fra Fed). 
FMOC er også ansvarlig for å ta seg av Federal Reserves handler på utenlandske valutamarkeder. Denne innsatsen koordineres også med det amerikanske Finansdepartementet.

FOMC gir retningslinjer for operasjoner av Federal Reserve System i utenlandske valutamarkeder, men enhver intervensjon i utenlandske valutamarkeder er koordinert med Finansdepartementet, som har ansvar for å formulere USAs politikk med hensyn til dollarkursen.

## Medlemskap i FOMC

Federal Open Market Committee ble etablert ved en statutt ved del tolv i United States Code. Komiteen består av tolv medlemmer med stemmerett: de syv medlemmene ved Federal Reserve Board og presidentene for fem av de tolv Federal Reserve Banks. Presidenten ved Federal Reserve Bank of New York sitter alltid i komiteen, og de andre presidentene tjener ett-årlig terminer på roterende basis. De roterende setene er fylt fra de følgende fire gruppene av banker, en bankpresident fra hver gruppe: Boston, Philadelphia, og Richmond; Cleveland og Chicago; Atlanta, St. Louis, og Dallas; og Minneapolis, Kansas City, og San Francisco.

Alle *Reserve Bank*-presidentene, selv de som i dag ikke er stemmeberettige medlemmer av FOMC, er tilstede i komitémøter, deltar i diskusjoner og bidrar til komiteens assessment av økonomien og politiske muligheter. Komiteen møtes åtte ganger i året, omtrent hver sjette uke.

## Nåværende medlemmer
Medlemmer av FOMC pr. 2007

Medlemmer
*Ben S. Bernanke, Board of Governors, Formann
*Timothy F. Geithner, New York, Viseformann
*Thomas M. Hoenig, Kansas City
*Donald L. Kohn, Board of Governors
*Randall S. Kroszner, Board of Governors
*Eric S. Rosengren, Boston
*Frederic S. Mishkin, Board of Governors
*Michael H. Moskow, Chicago
*William Poole, St. Louis
*Kevin M. Warsh, Board of Governors

Alternerende medlemmer
*Richard W. Fisher, Dallas
*Sandra Pianalto, Cleveland
*Charles I. Plosser, Philadelphia
*Gary H. Stern, Minneapolis
*Christine M. Cumming, Første Visepresident, New York

## Se også
*Fed Funds Probability

## Referanser


## Eksterne lenker
* Federal Open Market Committee: official site
* Federal Reserve Bank of Philadelphia: A Day in the Life of the FOMC
* University of Rochester: Shadow Open Market Committee 
* Federal Reserve Board: Come with Me to the FOMC
* What happens to the markets on "Fed Days" Fed Day Charts
Sulky

**Sulky** er en lettvekts tohjult kjerre eller vogn som trekkes av en hest og brukes til trening eller veddeløp (trav). Ordet *sulky* kommer fra 1700-tallet engelsk og viser til at vognen kun har plass til en person.

Enkelte større hunder har også blitt påspent mindre kjerrer. De kalles ikke sulky i Norge.

Mens veddeløpssulkyen er konstruert for bare å være sterk nok til å gjennomføre løpene uten overflødig vekt, er treningssulkyen utstyrt med skvettskjerm, er ofte bred nok til to personer, og har slepekrok slik at en kan henge noe tungt, som et bildekk bak for å øke treningseffekten.

Mer forseggjorte sulkykonstruksjoner fantes som stastriller eller karjoler.

## Referanser


## Eksterne lenker
*
24. serierunde i Adeccoligaen 2007

**24. serierunde i Adeccoligaen 2007** startet 22. september klokken 16:00 med den TV-sendte kampen mellom Molde og Bodø/Glimt. Runden ble spilt videre med seks kamper den 23. september som alle startet klokken 16:00 før runden ble avsluttet med kampen mellom Sogndal og Mandalskameratene samme dag klokken 18:00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Aunegrenda

**Aunegrenda** er et bygdesamfunn i Holtålen kommune i Trøndelag. Bygda har rundt 50 innbyggere og ligger ca 470 meter over havet. Elva Holda og fylkesvei 6548 går begge gjennom bygda. 

Grenda har ingen næringsvirksomhet utover jordbruk, men er bebodd av pendlere til nabobygdene. Aunegrenda er et populært hytteområde som får mangedoblet «innbyggertall» i påsken og andre høytider. 

Kapellet og grendehuset ligger sentralt i bygda. 

Det er tradisjon med usikre arkeologiske spor etter bosetning i Aunebygda i middelalderen.

På 1930-tallet foregikk det organisert bureisingsarbeid i Aunegrenda. Dette resulterte i flere bruk og øket folketall i bygda. 

Under andre verdenskrig hadde Aunegrenda en strategisk plassering i forhold til Sverige, både for Mil.Org. og etterretningsorganisasjoner som XU. Avstanden er omlag 44 km.  

## Referanser
Glemselskurve

**Glemselskurven** illustrerer minskningen i minnet med tiden.  Et relatert konsept er **styrke av minne** som refererer til varigheten av minne-spor i hjernen. Desto sterkere minne, desto lenger kan vi huske det. En typisk graf av glemsels-kurve viser at mennesker tenderer til å halvere sin hukommelse av nylig innlært materiale i løpet av dager eller uker dersom det ikke skjer en repetering av det innlærte materialet.

Innlæringen av nylig opplevde hukommelseselementer skjer for en stor del i en struktur i hjernen kalt hippocampus.
Aappilattoq

**Aappilattoq** (*sjøanemone*) kan sikte til én av to bosettinger på Grønland;

* Aappilattoq (Nanortalik)
* Aappilattoq (Avannaata)
Bonfire (album)

***BonFire*** er et samlealbum fra bandet AC/DC.

Albumet inneholder fem CD-er. AC/DC ga ut albumet som en hyllest til Bon Scott som døde i 1980.

## Sporliste
# **Live from the Atlantic Studios**
## «Live Wire»
## «Problem Child»
## «High Voltage»
## «Hell Ain't a Bad Place to Be»
## «Dog Eat Dog»
## «The Jack»
## «Whole Lotta Rosie»
## «Rocker»
#   **Let There Be Rock: The Movie CD 1**
## «Live Wire»
## «Shot Down in Flames»
## «Hell Ain't a Bad Place to Be»
## «Sin City»
## «Walk All Over You»
## «Bad Boy Boogie»
#  **Let There Be Rock: The Movie CD 2**
## «The Jack»
## «Highway to Hell»
## «Girls Got Rhythm»
## «High Voltage»
## «Whole Lotta Rosie»
## «Rocker»
## «T.N.T.»
## «Let There Be Rock»
#  **Volts**
## «Dirty Eyes»
## «Touch Too Much»
## «If You Want Blood (You've Got It)»
## «Back Seat Confidential»
## «Get It Hot»
## «Sin City»
## «She's Got Balls»
## «School Days»
## «It's a Long Way to the Top (If You Wanna Rock 'n' Roll)»
## «Ride On»
#  **Back in Black** (Remastered)
## «Hells Bells»
## «Shoot to Thrill»
## «What Do You Do for Money Honey»
## «Givin' the Dog a Bone»
## «Let Me Put My Love into You»
## «Back in Black»
## «You Shook Me All Night Long»
## «Have a Drink on Me»
## «Shake a Leg»
## «Rock and Roll Ain't Noise Pollution»

## Eksterne lenker
*
Jens Halstein Nygård

**Jens Halstein Jensen Nygård** (1895&ndash;1963), fra Haltdalen i Holtålen kommune i Sør-Trøndelag var gårdbruker, lærer og kulturpersonlighet i Aunegrenda i Holtålen. 

Nygård dirigerte sangkor, diktet, skrev en mengde avisartikler og hadde kåserier i radioen. Han skrev de to første bindene av bygdeboka *Haltdalen og haltdalingen*, utgitt i 1949.

Nygård hadde en mengde tillitsverv, og mottok Kongens fortjenstmedalje i sølv. Ved Petran museum i Haltdalen har haltdalingene hedret Nygård med en minnestein.

## Referanser
Nanortalik kirke

**Nanortalik kirke** er en trekirke som ligger i Nanortalik, som er den største byen, og administrativt sentrum, i Nanortalik kommune på Grønland. 

Kirken er bygd i 1916. Den ble fredet i 2004. 

## Eksterne lenker
* Bilde fra byggeåret
* Innvendig bilde fra 1919
Baden-Württembergs våpen

**Baden-Württembergs våpen** skal symbolisere enhet i den nye delstaten Baden-Württemberg, men også bevare tradisjonene for de tidligere statene innenfor delstatens grenser. 

Sentralt i våpenet er et skjold i gull med tre gående svarte løver med røde tunger. Dette er våpenet til hohenstauferne som i middelalderen var keisere av det tysk-romerske rike og hertuger av Schwaben.

De to skjoldholderne er en hjort for Württemberg og en griff for Baden. De seks små våpenskjoldene, plassert som en krone på skjoldet, er fra venstre:

*Franken
*Hohenzollern
*Baden
*Württemberg
*Kurpfalz
*Vorderösterreich.

## Referanser
Ezequiel Mosquera

**Ezequiel Mosquera Míguez** (født 19. november 1975) er en spansk landeveissyklist. Under Vuelta a España 2010 avla han positiv dopingprøve med spor av stoffet hydroxyethyl. Han ble i november 2011 utestengt i to år og oppsagt. I 2014 ble han frikjent av en spansk domstol. 

## Referanser



## Eksterne lenker
* 
*
Aappilattoq (Nanortalik)

**Aappilattoq** (gammel stavemåte: *Augpilagtoq*) er ei bygd i tidligere Nanortalik kommune nå Kujalleq kommune, syd på Grønland. Navnet betyr «sjøanemone». Sjøanemoner finnes i mange av Grønlands fjorder, derfor er dette et navn som brukes mange steder på Grønland. 

Plassen har vært bebodd siden 1800-tallet, men ble grunnlagt i 1922 som handelsstasjon. 

Bygda ligger ca. 50 km fra Kapp Farvel, Grønlands sydligste punkt. Den hadde 83 innbyggere per 1. januar 2024. Skolen heter Jaajap atuarfia, og har ca. 22 elever. 

Omgivelsene er vakre, og domineres av fjordene, der man bl.a. kan se hvaler. Hovedinntektskilden for bygdas innbyggere er fiske og fangst.

## Referanser
Stasjonsfjellet skole

**Stasjonsfjellet** er en ungdomsskole (8. til 10. trinn) på Høybråten i Oslo, etablert i 1982.  

## Historie
Skolen ble på sensommeren 2003 foreslått nedlagt innen 1. august 2004 med den begrunnelse at den var for liten og at det var plass til disse elevene på andre skoler i nærmiljøet. Byrådet trakk dette forslaget mandag 24. november 2003, blant annet etter en demonstrasjon i form av fakkeltog torsdag 30. oktober 2003. 

Skolen har et pedagogisk samarbeid med Høybråten Barneskole, og tar i mot elever derfra. 

I 2014 ble skolen utvidet med nytt bygg. De gamle byggene fikk samtidig rehabilitert fasade, tak og vinduer. Skolens kapasitet er etter ombyggingen gått fra 100 til 120 elever pr. årstrinn, totalt 360 elever ifølge Bydelsoverlegens godkjennelse 

## Fakta om skolen, per 2020
Antall elever 299
Antall ansatte 44
Elever med særskilt norskopplæring 10,4%
Elevfravær 4,4%

## Rektorer
* 2022-: Christine Nybø Brattenborg
* 2019-2022: Simon Jara
* 2012-2019: Pål Ambjørnsen Stette (til Holmlia skole)
* -2012: Beate Kase Pedersen (til Tonsenhagen skole)

## Referanser


## Eksterne lenker
* Skolens hjemmeside
* Data og statistikk  - MinOsloskole, Oslo kommune. Besøkt 7. februar 2018.
* En vandring på søndre del av gamle Stovner
Clay Hill (London)

**Clay Hill** er et område i bydelen Enfield i London. Det ligger nord for Enfield Town, og er hovedsakelig et boligområde. Det er også en rekke butikker. Det grenser til Crews Hill i nord og utgjør deler av Londons grønne belte. Blant de steder av interesse er Clay Hill House, Whitewebbs Park, Hillyfields Park og Forty Hall.

Vertshuset The Rose and Crown ligger i hjertet av grenden fra den tid da det ble bygget, noe som kan ha vært helt tilbake til 1522. På den tiden var veien og bosetningen kjent som Bridge Street, men begge deler hadde blitt til Clay Hill ved 1754. Stedsnavnet er Clay Hill nedtegnet som Clayhyll (1524), Clayhillgate (1636). Dets betydning er tilsynelatende selvforklarende, «leirehøyde», men imidlertid er det lokale slektsnavnet Claysmore, tidligere Clayes More Grove (1610), assosiert med familien til William atte Cleye (det er «leirete sted»; 1274), og John Clay (1420).  Stedsnavnet kan således være avledet fra etternavnet framfor ordet *clay* = «leire».

I forbindelse med Kruttkomplottet hadde Guy Fawkes og de andre konspiratørene et skjulested i Whitewebbs Lane i Clay Hill. Fawkes skal også ha frekventert puben King and Tinker, som den gang het The White Hart.

## Referanser
Kinesisk alligator

**Kinesisk alligator** er alligator som blir gjennomsnittlig halvannen meter lang, maksimalt to meter. Den er en mindre slektning av den amerikanske alligatoren. 

Arten er truet i naturen, men formerer seg i fangenskap. Forsøk på å introdusere dyr som er avlet frem i fangenskap til passende naturlige habitater har ikke vært vellykket.

I naturen er dyrets habitat redusert til noen lavere deler av Yangtzefloden og elver i nærheten, i provinsene Jiangsu, Zhejiang og Anhui.

## Eksterne lenker
*
Førstestatsråd

**Førstestatsråd** var en halvoffisiell betegnelse på lederen av den norske regjeringsavdelinga i Christiania i perioden 1814–1873.

Ved inngåelsen av unionen med Sverige blei den norske regjeringa delt i to avdelinger. Avdelinga i Stockholm bestod av en statsminister og to statsråder. Avdelinga i Christiania bestod av statsråder som stort sett leda fagdepartementer. Denne avdelinga blei leda av en visekonge (unionens kronprins) eller en stattholder. I de tilfeller begge disse funksjonene var vakante (eller hadde fravær av annen grunn), var det førstestatsråden som var statsrådets formann.

Førstestatsråden var vanligvis eldste statsråd, og det skjedde ingen spesiell utnevning til funksjonen før ved Frederik Stang i 1861. Den samme Stang blei 21. juli 1873 utnevnt til det nyoppretta embetet som statsminister i Christiania. I og med dette gikk betegnelsen førstestatsråd ut av bruk.

Det kan nevnes at i Debes' oversikt over Norges regjeringer år for år benyttes betegnelsen førstestatsråd første gang om Jonas Collett fra 6. desember 1829, da stattholder Baltzar von Platen døde og stattholderembetet blei stående vakant. Tittelen forsvinner igjen fra listene i 1836, da Herman Wedel Jarlsberg blei utnevnt til stattholder. Den kommer tilbake 22. juni 1857, da det etter denne tid verken var stattholder eller visekonge i riket.

Følgende var **førstestatsråder**:

## Litteratur
* Debes, Jan (1950): *Det norske statsråd 1814–1949*, Cammermeyer, Oslo
Hagström

**Hagström**, eller **Hagstrom** er en produsent av elektriske gitarer, bassgitarer og trekkspill i Älvdalen i Dalarna, Sverige. 

De begynte med å importere trekkspill fra Tyskland og senere Italia, før de åpnet sine egne lokaler i 1932. Gjennom 1960-årene begynte selskapet å lage elektriske gitarer og senere forsterkere. De tidlige gitarene var svært influert av trekkspillproduksjon og hadde et spesielt utseende og særpreget følelse. Mange samtidige artister, som Elvis Presley, Tim Armstrong, Bill Nelson, Billy Gibbons, Dusty Hill, Aaron North og Pat Smear brukte Hagström-gitarer. Joe Satrianis første gitar var en Hagström. I dag spiller Nicholas McCarthy fra Franz Ferdinand en rød Hagström P46 Sweetone fra 1959.

Av modeller var Hagstrom 1, H-serien (H II, H III, H II N), Swede (opprinnelig kalt The Hagstrom LP, eller Les Paul, på grunn av instrumentets likhet med den populære Les Paul laget av Gibson Guitars), Super Swede, Impala, Corvette (kalt Condor i USA), Viking, Swede Patch 2000 (en av de første synthesizer-gitarene) og Jimmy (designet av Jimmy D'Aquisto, en respektert instrumentmaker i New York som hadde blitt ansatt av Hagström for å designe Swede). Av bassgitarer finnes The Swede Bass og H8 – den første åttestrengede bassgitaren, som ble berømt da den ble brukt av musikere som Noel Redding, Jimi Hendrix og Mike Rutherford.

Produksjonen av svensklagde Hagström-instrumenter tok slutt i 1983 da de ikke lenger kunne holde følge med konkurrerende merker som brukte asiatisk arbeidskraft. Hagström lagde noen japanske prototyper, men de var ikke fornøyde med kvaliteten. De valgte å legge ned driften fremfor å skade merkets renommé med billige gitarer.

I 2004 startet Hagström opp igjen. 

Et norsk datterselskap ved navn A/S A. Hagstrøm ble i 1928 etablert for å importere og selge Hagström-instrumenter i Norge.  På grunn av importrestriksjoner etter krigen ble produksjon av instrumenter startet på Ammerud i Oslo i 1947.  Akustiske og etterhvert halvakustiske gitarer, samt mandoliner og noen kontrabasser, ble produsert, totalt over 60 000 instrumenter.  Da importrestriksjonene ble opphevet, ble konkurransen med utenlandske selskaper for sterk, og instrumentproduksjonen i Norge ble lagt ned i 1962. 

## Referanser


## Eksterne lenker
*
Parallelltoneart

Når to tonearter er **parallelltonearter**, har de de samme faste fortegnene. Det vil si at alle tonene er like. Det finnes alltid to tonearter med like fortegn, men de har ikke den samme grunntonen; Parallelltonearten til en dur-skala er alltid en moll-skala. For eksempel er a-moll parallelltonearten til C-dur. Disse toneartene har ingen faste fortegn. E-dur, derimot, har fire kryss. Det samme har parallelltonearten, ciss-moll. Moll-tonearten av to parallelltonearter har alltid grunntone en liten ters lavere enn dur-tonearten.

Her er en oversikt over de parallelle toneartene med tilhørende faste fortegn:

Det engelske uttrykket *parallel key* betyr varianttoneart, ikke parallelltoneart. Parallelltoneart heter på engelsk *relative key*.
## Se også
*Varianttoneart
*Dur
*Moll
Wolfgang Wenzel Haffner

**Wolfgang Wenzel Haffner** (født i Christiania 23. november 1806; død i Christiania 11. november 1892) var en norsk marineoffiser og statsråd.

Haffner tjenestegjorde i marinen fra 1824 til 1839, hvoretter han ble kronprins Oscars (den senere kong Oscar IIs) og hans søskens privatlærer i 9 år. Fra 1848 til 1861 fortsatte Haffner sin militære karriere, og ble kommandør. Han var deretter marineminister fra 1861 til 1869, i Frederik Stangs regjering. Han trakk seg fra embetet etter mistillit fra Stortinget. Haffner var den første norske statsråden som har trukket seg på grunn av et mistillitsvotum.

I forbindelse med overgangen mellom regjeringen Selmer og regjeringen Schweigaard i 1884 var Haffner konstituert som Norges statsminister i Stockholm fra 21. mars til 3. april 1884.

## Utmerkelser
Haffner ble tildelt en rekke ordener for sitt virke. Han ble i 1855 av kongen utnevnt til ridder av St. Olavs Orden og forfremmet til kommandør av Karl IV 1. august 1861 «for militair Fortjeneste». Haffner var videre innehaver av storkors av den svenske Sverdordenen og var ridder av den danske Dannebrogordenen.

## Litteratur
* *Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.

## Referanser


## Eksterne lenker
* 
*  regjeringen.no: ''biografi''
*
Clay Hill

**Clay Hill** kan vise til:

## Steder i Storbritannia

* Clay Hill (Berkshire)
* Clay Hill (Bristol)
* Clay Hill (London)

## Steder i USA

* Clay Hill (Mercer County)
* Clay Hill (Taylor County)

## Personer

* Clay Oliver Hill
Den store fedrelandskrigen

**Den store fedrelandskrigen** eller **den store patriotiske krigen** er i det tidligere Sovjetunionen og i Russland betegnelser på krigen mot invasjonen fra Hitler og Nazi-Tyskland som foregikk i Sovjetunionen og på østfronten under andre verdenskrig fra 1941 til 1945. Navnet kan også vise til Det russiske keiserdømmets  patriotiske fedrelandskrig mot Napoleons franske invasjonshær under napoleonskrigene i 1812.

Sovjetunionen ble angrepet av Hitler-Tyskland den 22. juni 1941, og mesteparten av den europeiske delen av andre verdenskrig foregikk på «østfronten». Det var der den nazistiske tyske krigsmakten ble knekt. 

Den nazistiske krigs- og okkupasjonspolitikken i øst var ekstremt rasistisk og brutal, og gikk ut på bevisst desimering av den slaviske befolkningen, i tillegg til utrydding av alle jøder og kommunister. 

Det avgjørende vendepunktet i krigen i øst var slaget om Stalingrad (i dag Volgograd) fra høsten 1942 til først på vinteren 1943. Etter den tid var Sovjethæren (tidligere kalt den røde armé) stort sett på offensiven frem til de tok Berlin i slaget om byen i april og mai 1945. 

Mellom 20 og 27 millioner sovjetiske statsborgere, både sivile og militære, mistet livet under krigen.

Seiersdagen 9. mai 1945, da tyskerne underskrev overgivelsen etter nederlaget, feires hvert år.

## Se også
* Operation Barbarossa, invasjonen av Sovjetunionen 1941
* Adolf Hitler, diktator i det nazistiske Tyskland
* Josef Stalin, diktator i det kommunistiske Sovjetunionen
* Beleiringen av Leningrad 1941–1944
* Slaget ved Stalingrad 1943
* Slaget ved Kursk 1943
* Operasjon Bagration, sovjetisk storoffensiv sommeren 1944
* Slaget om Berlin 1945
* Schutzstaffel (SS)
* NKVD
* Østfronten
* Seiersdagen 9. mai 1945

## Fotnoter
Tesselering

**Tesselering** er et matematikkbegrep for å fylle ut en flate med flere mindre, slik at de ikke har gap seg imellom, og heller ikke overlapper. Begrepet kan også brukes tilsvarende for andre overflater, f.eks. kuleskall (fotballmønstre). M.C. Escher brukte mange varianter av tesselering i sin grafikk, men han var verken først eller sist til det i kunsthistorien.

I latin var *tessella* en liten bit av keramikk, stein, glass eller metall til bruk i mosaikk. Tessela betyr «liten firkant» og er en forvanskning av det greske ordet for 4 (tetra).


Image:Wallpaper group-p3-1.jpg|Tesselert brolegging med sementstein.
Image:Finite element triangulation.svg|Tesselert sirkelflate
Image:Tile 3,6.svg|trekanter 
Image:Tile 6,3.svg|like elementer (hexagoner) 
Image:Tile 3bb.svg|Ulike elementer 
Image:Tile 3636.svg|Ulike elementer 
Image:Tile 3464.svg|Flere elementer
Image:Tile 46b.svg|også flere elementer 
Image:Wallpaper_group-p6m-1.jpg|Persia, glasert keramikkflis
Robert L. Owen

**Robert Latham Owen** (født 2. februar 1856 i Lynchburg (Virginia), død 19. juli 1947 i Washington D.C.) var en amerikansk advokat og politiker.

Owen studerte ved Washington and Lee University, og ble ferdig utdannet jurist i 1880. Han var så føderal agent for «de fem siviliserte stammer» fra 1885 til 1889, før han organiserte First National Bank of Muskogee der han var president i ti år.

Da Oklahoma ble med i unionen i 1907 ble Owen valgt inn i Senatet. Owen satt i Senatet frem til 1925, og var i løpet av karrièren leder for flere senatskomiteer. Mest kjent er han for å ha vært med på å utforme lovforslaget som førte til opprettelsen av Federal Reserve System da han var formann i komiteen for bankvirksomhet og valuta.

Owen fortsatte å praktisere jus etter den politiske karrièren var over.

## Referanser


## Eksterne lenker
* 
*
23. serierunde i Tippeligaen 2007

**23. serierunde i Tippeligaen 2007** startet lørdag 6. oktober klokken 19:00 med Start mot Fredrikstad. Runden fortsatte med fem kamper søndag 7. oktober, fire kamper klokken 18:00 og én kamp 20:00. Runden avsluttet mandag 8. oktober klokken 19:00 med Brann mot Lyn. Sandefjord ble etter 4-0 tap for Strømsgodset klar for Adeccoligaen i 2008.

## Kampfakta

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
«Bøkesuden»

**«Bøkesuden»** (bøkeskipet) var kong Inge Haraldsson kongeskip fra 1158 til 1162. Sud er et annet ord for skip. Skipet betegnes også som en kongesnekke. «Bøkesuden» ble brukt i et par større sjøslag. Erling Skakke erobret «Bøkesuden» da han i 1161 jagde Håkon Herdebrei fra Tønsberg. 

## Se også
Andre skip med navnet som slutter på «-suden» 
* «Olavssuden» (Magnus Erlingsson, bygget omkring 1170-1175)
* «Erkesuden» (Nikolas Kuvung, trolig bygget før 1175)
* «Mariasuden» (Sverre Sigurdsson, bygget 1182-1183)
* «Gorsuden» (Hide, usikkert når ble bygget, trolig omkring 1190)
* «Raudsuden» (Biskop Nikolas, trolig bygget i 1190-årene)
* «Olavssuden II» (Håkon Håkonsson, bygget i 1234)
* «Mariasuden II» (Håkon Håkonsson, trolig byget før 1250)
* «Kristsuden» (Håkon Håkonsson, trolig bygget omkring 1255-1260)

* Sud
## Referanser

## Eksterne lenker
* Privat nettside om sagaskipene
Løvøya

**Løvøya** finnes flere steder:
* Løvøya i Dønna i Nordland
* Løvøya i Flatanger i Nord-Trøndelag
* Løvøya i Halden i Østfold
* Løvøya i Haram i Møre og Romsdal
* Løvøya i Horten i Vestfold
* Løvøya i Porsgrunn i Telemark
* Løvøya i Tydal i Sør-Trøndelag
24. serierunde i Tippeligaen 2007

**24. serierunde i Tippeligaen 2007** startet lørdag 20. oktober klokken 19:00 med Aalesund mot Brann. Runden fortsatte med fem kamper søndag 21. oktober, fire kamper klokken 18:00 og én kamp 20:00. Runden avsluttet mandag 22. oktober klokken 19:00 med Viking mot Stabæk. Brann ble denne runden offisielt seriemester 2007 ettersom Stabæk avga poeng borte mot Viking.

## Kampfakta

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Flatmøll

* Depressariinae
* Telechrysidinae

**Flatmøll** (Depressariidae) er en middels stor familie av stort sett flate, brunlige sommerfugler. De ble tidligere regnet til den store gruppen Oecophoridae, og er nylig blitt ført inn som en undergruppe av en sterkt utvidet familie Elachistidae.

## Utseende
Små til middelsstore (vingespenn 14 – 32&nbsp;mm), gjerne påfallende flate møll. På farge er de brun- eller gråaktige uten tydelige mønstre, ofte med spredte, små, mørke flekker på vingene. Hodet er forholdsvis bredt, labialpalpene lange og oppoverkrummete. Antennene er trådformede og middels lange. Forvingene er avlange, avrundet firkantede, med middels lange hårfrynser ytterst. Bakvingene er bleke på farge, gjerne med et svakt, perlemorsaktig skinn, ofte ganske brede og avrundede, men de kan også være smale med lange hårfrynser. Beina er relativt korte og kraftige. Når sommerfuglene hviler, stikker forvingenes brede rotfelt ut som "skuldre" og gir dem en tilnærmet klokkeform.

## Levevis
De fleste artene har larver som lever på levende planter, først og fremst på blader som de surrer sammen med silke, men noen borer også i stengler eller frø. Flatmøllene utnytter minst 17 forskjellige plantefamilier, men særlig arter i skjermplantefamilien (Apiaceae) og kurvplantefamilien (Asteraceae).

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gelechioidea
********** Familien flatmøll, Depressariidae
*********** Underfamilien Depressariinae
************ Slekten *[[Semioscopis]]* Hübner, 1825 – fire arter i Norge
************ *[[Luquetia lobella]]* (Denis & Schiffermüller, 1775)
************ *[[Levipalpus hepatariella]]* (Lienig & Zeller, 1846)
************ Slekten *[[Exaeretia]]* Stainton, 1849 – to arter i Norge
************ Slekten *[[Agonopterix]]* Hübner, 1825 – 23 arter i Norge
************ Slekten *[[Depressaria]]* Haworth, 1811 – 12 arter i Norge 
*********** Underfamilien Telechrysidinae 
************ *[[Telechrysis tripuncta]]* (Haworth, 1828)

## Kilder
* Catalogue of Life – 2007 annual checklist (sjekkliste over verdensfaunaen). http://www.catalogueoflife.org
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/semioscopis_avellanella.html
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/

## Eksterne lenker
*
Akosombodemningen

**Akosombodemningen**  er en demning ved elva Volta i Ghana, og gir vann til et vannkraftverk som bl.a. gir elektrisk kraft til et aluminiumsverk eid av Valco. Demningen har skapt verdens største menneskeskapte innsjø, Voltasjøen. Demningen ble bygd under landets første president, Kwame Nkrumah. Demningen ble påbegynt i 1961 og ble offisielt åpnet i 1965. Akosombodemningen produserer det meste av Ghanas, Togos og Benins elektrisitet. 

**[[Akosombo kraftverk]]** har en installert kapasitet på 1&nbsp;020 MW, fordelt på seks turbiner, og produserer årlig 5 TWh elektrisk kraft.  

På grunn av oppdemningen måtte 78&nbsp;000 mennesker, sammen med sine 200&nbsp;000 husdyr, flytte til andre områder, og 120 bygninger ble lagt under vann.

Førti km lengre nede i det samme vassdraget ligger Kpongdemningen, hvor den tilhørende kraftstasjonen har 140 MW installert effekt.

## Se også
*Liste over verdens største vannkraftverk

## Eksterne lenker
* IndustCards – Hydroelectric Power Plants in West Africa  .
* «Ghana, Electrical Power» Library of Congress, besøkt 29. januar 2010.
Altes Schloss (Stuttgart)

**Altes Scloss** (*Det gamle slottet*) ligger i sentrum av Stuttgart, hovedstaden i den tyske delstaten Baden-Württemberg.

Det første slottet ble bygget i 950 for å beskytte en hesteinnhegning. På 1300-tallet ble det residensen for hertugene av Württemberg. Hertug Christoph av Württemberg (1515–1568) og Ludwig av Württemberg (1554–1583) sørget for at det ble bygget et renessanseslott. Vanngraven rundt slottet ble fjernet på 1700-tallet. I den sørvestlige fløyen er slottskirken.

Kong Karl I av Württemberg og hans hustru Olga er begravet i kongekrypten under slottskirken. I borggården står det et monument av hertug Eberhard av Württemberg (1445–1496), den første hertugen av Württemberg og den som gjorde Stuttgart til residensby.

I 1931 ble slottet svært ødelagt av en brann, og før det ble restaurert ble det bombet under andre verdenskrig. Restaureringen var ferdig i 1969, og det er i dag Württembergs museum (*Landesmuseum Württemberg*).

I første etasje med inngang fra Karlsplatz er det fra 2007 et minnested tilegnet brødrene Claus og Berthold von Stauffenberg som bodde ti år av sin barndom (1909–1919) i en tjenesteleilighet i slottets tredje etasje, da faren var overhoffmarskalk for hertugen av Württemberg. Leiligheten ble ødelagt under brannen i 1931 og den senere bombingen.

## Bildegalleri

Fil:Stuttgart-altes-schloss-innenhof.jpg|Fra borggården
Fil:Stuttgart-schlosskapelle.jpg|Slottskirken
Fil:Baden-Württemberg, Stuttgart, Altes Schloss NIK 1458.JPG|Monumentet over hertug Eberhard I
Fil:Stuttgart AltesSchloss03.JPG|Altes Schloss sett fra markedshallen
Fil:Altes Schloß Stuttgart.JPG|Hjørnetårn
Fil:Stuttgart Altes Schloss Stauffenberg.jpg|Minnested over brødrene Stauffenberg


## Referanser


## Eksterne lenker
* 
*  Landesmuseum Württemberg
*  Altes Schloss Stadt-Panorama – Interaktiv 360° Panorama av Altes Schloss
*  Stauffenberg minnested
Enrader

**Enrader** er et lite trekkspill med en rad med 10/11 knapper på diskanten, og 2 eller 4 basser. Det har forskjellige lyder ettersom hvilken vei belgen dras. Det finnes også andre versjoner, torader (har to rad med knapper), trerader osv.. helt fram til trekkspillet.

## Se også
* Torader
* Bandoneon
* Trekkspill
Jurij Sedykh

**Jurij Georgijevitsj Sedykh** (russisk Юрий Георгиевич Седых, ukrainsk Юрій Георгійович Сєдих – *Jurij Heorhijovytsj Siedykh*; født 11. mai 1955, død 14. september 2021) var en sovjetisk-ukrainsk sleggekaster som representerte Sovjetunionen.

Sedykh begynte med friidrett i 1967. I 1973 ble han med på det sovjetiske juniorlaget. Han satte verdensrekord i sleggekast på 86,74&nbsp;m. i EM 1986 i Stuttgart. Utenom Sedykh er det bare Ivan Tikhon og Sergej Litvinov som har kastet over 86 meter.

Sedykh vant gull i OL 1976 og OL 1980, og ble verdensmester i 1991.

## Referanser


## Eksterne lenker
*
Jon Rogstad

**Jon Christian Rogstad** (født 4. oktober 1966 i Oslo) er en norsk sosiolog. 

Jon Rogstad tok dr.polit i sosiologi ved Universitetet i Oslo i 2000. 

I årene 2004–08 var han leder i Norsk sosiologforening. Fra 2008 er han redaktør i foreningens medlemsblad Sosiolognytt. Rogstad forsker på det flerkulturelle samfunn. Hans arbeider spenner fra diskrimering og arbeidsmarked til politisk deltakelse og inkludering. 

Aktuelle bøker er *Sist blant likemenn* fra 2001 og *Demokratisk fellesskap* fra 2007. Rogstad er også en mye brukt foredragsholder. 

Han var forskningsleder ved FAFO og har vært tilknyttet NTNU som professor II.

Siden 01.11.2020 har Rogstad vært ansatt ved Velferdsforskningsinstituttet NOVA, ved OsloMet.

Rogstad er gift med NRK-journalist Brita Garden.

## Referanser
«Montbretia» (K208)

**«Montbretia»** var en britisk bygget korvett, levert 27. mai 1941 som ble overført til den kongelige norske marine under andre verdenskrig, hvor hun beholdt navnet. Skipet ble senket i Atlanterhavet under konvoitjeneste den 18. november 1942. Av besetningen på 74 mann omkom 47.

## Eksterne lenker
* Om «Montbretia» fra uboat.net (engelsk)
Høiax

**Høiax AS** er en norsk industribedrift med hovedkontor og fabrikk i Fredrikstad. Selskapet er mest kjent for varmtvannsberedere, men leverer også varmepumper, rør-i-rørsystemer og andre produkter til vannbåren varme. Det er et norsk selskap eiet av danske MetroTherm og den svenske Nibegruppen. Nibegruppen er notert på NASDAQ OMX Stockholm, og sekundærnotert på SIX Swiss Exchange i Sveits. Høiax har distriktskontor og proffbutikk i Oslo, Trondheim og Bergen. I Norge selger Høiax direkte til rørleggeren, mens eksportsalget foregår via samarbeidspartnere i de ulike markeder.

## Historie
Høiax ble stiftet av Arnt Høidal, Rudolf Akselsen, Roy Akselsen og Hans Elgheim. I 1927 startet bedriften produksjon av vannvarmere på Kråkerøy. I årenes løp har Høiax også i perioder produsert blant annet komfyrer. Høiax var blant de første til å utvikle og produsere rustfrie trykktanker.

## Eksterne lenker
* 
* 
*  Historien om Høiax
Kompostmeitemark

**Kompostmeitemark** (*Eisenia fetida*) er en art i gruppen meitemarker. Den er også kjent som "tigermark" på grunn av de tverrgående lyse stripene langs hele kroppen. Den trives i råtnende vegetasjon, kompost og i møkk og lever naturlig i jordens øverste segment, humuslaget. Den er ganske pH- og fuktighetstolerant (tåler pH fra 4 til 7). Kompostmeitemark er imidlertid sårbar for lave temperaturer. Ved optimale forhold øker bestanden fort i antall. Kompostmarken er purpurrød/rødbrun med lyse partier mellom leddene (stripete) og har rundt kroppstverrsnitt. Beltet er lysere enn resten av marken. Den blir 4–14&nbsp;cm lang.

Kompostmeitemarken er ganske spenstig og har raske bevegelser når de forstyrres, og skiller ut et gulaktig, illeluktende stoff som en forsvarsmekanisme hvis den føler seg truet.

De er lette å få tak i, og selges primært for komposteringsformål, men også som agn.

Det har vist seg at det man har kalt kompostmeitemark ikke er én art, men to. Den andre er *[[Eisenia andrei]]*. Disse to artene er ikke mulig å skille fra hverandre på det ytre utseendet alene, men de er klart adskilt genetisk.

## Referanser


## Eksterne lenker

*
ETDE

**Energy Technology Data Exchange (ETDE )** er et internasjonalt utvekslingsprogram for energiinformasjon under Det internasjonale energibyrået (IEA)

ETDE ble startet i 1987 med formålet: «å forsyne forvaltning, industri og forskning i medlemslandene med informasjon innen alle aspekter av energiforskning, -vitenskap og -teknologi, samt å øke spredningen av den samme informasjonen til utviklingsland». Medlemsland ved oppstarten var Canada, Finland, Danmark, Tyskland, Japan, Nederland, Norge, Spania, Sveits, Sverige Sør-Afrika og USA. Senere har Brasil, Mexico, Sør-Korea, Italia og Portugal kommet til.

Med over 4 millioner oppføringer representerer ETDEs database den største samlingen av litteratur om energiforskning og -teknologi i verden. Databasen baserer seg på bidrag fra medlemslandene og internasjonale partnere, og omfatter blant annet USAs energidepartements databaser tilbake til 1974. Informasjonen i databasen er tilgjengelig på internett via World Energy Base (ETDEWEB) .  Databasebrukere i medlemslandene og i mange utviklingsland har privilegert tilgang til ETDEs informasjon.

## Eksterne lenker
* ETDE
* ETDE World Energy Base 
* AGB – Norsk ETDE kontakt
* ETDE norsk hjemmeside
* Norsk kontraktspart er ENOVA SF
Charlie Jenkins

**Charles Lamont «Charlie» Jenkins** (født 7. januar 1934 i New York) er en amerikansk tidligere friidrettsutøver. 

I 1955 vant Jenkins det nasjonal mesterskapet over 440 yards, og satte ny verdensrekord innendørs på den litt uvanlige distansen 500 yards. 

Under OL 1956 i Melbourne vant Jenkins gullmedaljen på 400 meter foran tyskeren Karl-Friedrich Haas. Bronsemedaljen ble delt mellom Voitto Hellsten fra Finland og russeren Ardalion Ignatjev. Jenkins var også med å ta gull på 4&nbsp;x&nbsp;400&nbsp;m stafett, sammen med lagkameratene Louis Jones, Jesse Mashburn og Tom Courtney.

## OL-medaljer
* 1956  Melbourne -  **Gull** i friidrett, 400 meter  USA
* 1956  Melbourne -  **Gull** i friidrett, 4 x 400 meter stafett  USA

## Referanser


## Eksterne lenker
*
Det norske Skogfrøverk

**Stiftelsen Det norske Skogfrøverk** (i dagligtale **Skogfrøverket**) er en stiftelse som ble opprettet i 1996 etter at staten ved Landbruksdepartementet solgte Skogfrøverket til Det norske Skogselskap. Skogfrøverket ligger ved Martodden i Hamar og har ansvar for hele skogbrukets frøforsyning.

Selve virksomheten ble etablert først i 1895 under navet Hamar Klænganstalt, som senere ble utvidet og modernisert i 1937 samtidig som navnet ble endret til Hamar Statskleng. Bygget på Tommelstads grunn i Ringgata i Hamar brant flere ganger og for siste gang i 1946. Byggingen av det nye Statens Skogfrøverk på Martodden ble fullført i 1953 og ble et av de største og mest moderne klenganlegg i verden.

Skogfrøverket har i dag ansvar for hele skogbrukets frøforsyning samt arbeidsoppgaver som konglesanking, frøproduksjon, frøavl, skogplanteforedling, frøbehandling, frøtesting, samt salg av frø til planteskoler og skogeiere.

## Referanser


## Eksterne lenker
*
Ray Barbuti

**Raymond J. «Ray» Barbuti** (1905–1988) var en amerikansk fotballspiller og friidrettsutøver. 

Ray Barbuti studerte ved Syracuse University, der han ble IC4A-mester på 400 meter i 1928 på tiden 48,8. Samme år vant han AAU-mesterskapet på tiden 51,4.

Under OL 1928 i Amsterdam vant Barbuti gull på 400 meter, foran canadieren James Ball og tyske Joachim Büchner. I tillegg var han med på å vinne gull på 4&nbsp;x&nbsp;400&nbsp;m stafett sammen med lagkameratene George Baird, Emerson Spencer og Frederick Aldermann. I dette løpet satte USAs lag ny verdensrekord med tiden 3.14,2.

## Referanser


## Eksterne lenker
*
7,62 × 39 mm

**7,62 × 39 mm** er en patron for rifle fra Sovjetunionen.

Patronen ble utviklet under den andre verdenskrig, og først brukt i SKS-karabinen. Patronen har visse likhetstrekk med et antall utenlandske patroner tatt fram i samme periode, spesielt den eksperimentelle tyske GeCo 7,75 × 39 mm fra før krigen.

Etter krigen ble verdens mest utbredte automatgevær, AK-47, lansert i dette kaliberet. Det forble standardkaliber i Sovjetunionen fram til 70-tallet, og er fremdeles svært utbredt rundt i verden. Til slutt ble det erstattet av 5,45 x 39 mm, et kaliber som ga mindre rekyl og var lettere å skyte med.

Kaliberet har også blitt kalt **7,62 mm Sovjet**, **7,62 mm [[Warszawapakten|Warszawapakt]]** eller **7,62 mm ComBloc**.  I USA har den også blitt kalt **.30 Short Russian/ComBloc**, hvorav «Short» ble brukt for å skille den fra den eldre *.30 Russian*, som var 7,62 × 54R.

## Se også
* Liste over patrontyper
* :Kategori:Skytevåpen i kaliber 7,62 mm

## Referanser
7,62 mm kaliber

**7,62 mm kaliber** kan referere til forskjellige typer ammunisjon med 7 mm-kaliber.

## Pistolpatroner i 7,62 mm
*  7,62 x 25 mm Tokarev (7,62 mm Tokarev, .30 Tokarev)

## Revolverpatroner i 7,62 mm
*  7,62 x 38R (7,62 Nagant) 

## Riflepatroner i 7,62 mm
*  7,62 x 39 mm 
*  7,62 x 51 mm NATO (.308 Winchester), 
*  7,62 x 54R 
*  .30-06 Springfield (7,62 x 63 mm)
*  .30 Carbine (7.62 x 33 mm)
Lydens hastighet

**Lydens hastighet** er cirka 340 meter per sekund i luft. 

Lyd er vibrasjoner som forplanter seg gjennom elastiske medier som en trykkbølge. Lydens hastighet handler om hvor langt en slik bølge kan nå i løpet av en viss tid. I tørr luft, ved 21&nbsp;℃, er lydhastigheten 344 meter per sekund, eller 1&nbsp;238 km/t.

Lyd forplanter seg fortere i væsker og faste materialer enn i luft. Lyd forplanter seg mer enn fire ganger raskere i vann enn i luft. I ferskvann ved 25&nbsp;℃ er lydhastigheten 1&nbsp;497 meter per sekund, eller 5&nbsp;390 km/t. Gjennom stål forplanter lyden seg med en hastighet på om lag 5&nbsp;100 meter per sekund eller 18&nbsp;400 km/t.  I helium ved 20&nbsp;℃ er lydhastigheten 927 meter per sekund, eller 3&nbsp;334 km/t. Det forklarer fenomenet «heliumstemme». I hydrogen, som er den letteste av alle gasser, er lydhastigheten 1&nbsp;270 meter per sekund, eller 4&nbsp;570 km/t, ved 0&nbsp;℃.

## Se også
*Lydmuren
*Overlydshastighet
*Underlydshastighet
Axel Gyldenstjerne

**Axel Gyldenstjerne** (født ca. 1542, død 13. juli 1603 på Gotland) var dansk embetsmann og norsk stattholder.

Hans ungdom er lite beskrevet, men han kommer inn i historien under sjuårskrigen (1563–70), da han var ved kong Fredrik IIs hoff, og ute i operasjoner. Etter krigen mottok han len i Danmark og Skåne. Fra 1579 var han landsdommer i Skåne; fra 1581 var han medlem av Riksrådet og i 1585 var han sammen med Valkendorf ansvarlig for riksstyret i kongens fravær. 

Da Fredrik døde i 1588, og Christian IV ble innsatt som barnekonge, utnevntes Gyldenstjerne til stattholder i Norge og lensherre over Akershus. I løpet av hans tid som stattholder ble sorenskriverembetet opprettet, Akershus festning ble rustet opp, skattetrykket økte, grensene mot Sverige ble ettergått i nord, og Gyldenstjerne spilte personlig en rolle i å oppmuntre Peder Claussøn Friis til å oversette kongesagaene til norsk. 

Gyldenstjerne fratrådte etter eget ønske i 1601, og mottok to len i Blekinge. Han deltok på en reise til Russland 1602–03, som ledsager for den danske kongens bror, prins Hans, som skulle giftes med tsar Boris Godunovs datter. Prinsen døde før bryllupet, og Gyldenstjerne døde selv under hjemreisen. 

## Referanser


## Litteratur
* Rian, Øystein: «Axel Gyldenstjerne» I: *Norsk biografisk leksikon*; Bd 3. 2. utg. 2001
* Beyer, Jürgen: «Se Gotland och sedan dö. Axel Gyldenstiernes besök på ön 1603» I: *Haimdagar* 2010:1/2, s. 52-54. ISSN 1402-943X